المملكة ديال كرواتيا (925-1102)

مملكة كرواتيا اولا المملكة الكرواتية (ب ) كترجع لممالك لقرون لوسطانية فؤروبا الوسطانية. ضمت المملكة ݣاع الاراضي ديال كرواتيا الحالية (من غير استريا الغربية و شي مدون ساحلية دالماسية)، و كانو تابعين ليها بزاف ديال الاراضي اللي كتسمى اليوم البوسنة و الهرسك. حكمو المملكة الكرواتية شي فاميلات، و بقات البلاد دولة عندها سيادة شي جوج قرون. كانت المملكة ف ديك الوقيتة كتعيش ديما ف صراعات و مدابزات، و كانو عندها حتى تحالفات مع البلغار و البيزنطيين، و الهنݣاريين. و كانت ف منافسة قوية مع جمهورية البندقية (ڤينيسيا) على شكون اللي غادي يتحكم ف ساحل البحر الادرياتيكي الشرقي. كان واحد راجل دين سميتو ݣريݣوري منين بغا يفرض اللغة الكرواتية ف الطقوس الدينية ف القرن عشرة، داكشي اللي نوض الروينة بينو و بين البابا. قبل ما تطفى هاد الروينة بوحدها. نجحات كرواتيا باش تسيطر و تامن ݣاع المدون الساحلية ف دالماسيا مع سقوط الهيمنة البيزنطية عليها ف النص التاني من القرن حضاش. وصلت المملكة للطوپ ديالها ف الوقيتة اللي كانو حاكمينها الملوك پيتر كريشمير الرابع (1058- 1074) و ديمتريوس زڤونيمير (1075-1089). حكمات الفاميلة ديال ترپيميروڤيتش المملكة بزاف ديال الوقت حتى ل عام 1091. طرات ازمة ديال لخلافة، و من بعد حكمات عائلة ارپاد بعد عشر سنين من المدابزة على العرش و بعد معركة جبل ݣڤوزد. جا هادشي مع تتويج الملك كولومان من هنݣاريا ملك على كرواتيا و دالماسيا ف بيوݣراد نا مورو ف عام 1102، و هكا توحدات لممالك الهنݣارية والكرواتية تحت تاج واحد. العلاقة و الشروط اللي كانت بينات بين لممالك ولات مسالة خلاف ف القرن 19. و مع مرور الوقت زادت تعقدات العلاقة، و هكا حتافظات كرواتيا ب درجة كبيرة من الاستقلال ديالها، و بقات القوة الحقيقية بين يدين النوبالا المحليين. غالبا ما تيشوفو عولاما التاريخ الكرواتيين و الهنݣاريين الجداد للعلاقات بين المملكة الكرواتية و المملكة الهنݣارية ف عام 1102 بلي ماكانتش متكافئة و بلي حتى حاجة ما كانت كتجمعهوم من غير ملك مشتارك. شنو وقع. وصلو السلاڤ ل جنوب شرق ؤوروبا ف البدية ديال القرن سبعة و خلقو تما بزاف ديال الولايات، بما في دلك دوقية كرواتيا. بداو تينشرو المسيحية بين الكروات بعد وقت قصير من الوصول ديالهم، و كملات عملية التنصير مع القرن تسعة. الحكم الدوقي بقا بين فاميلات ضوماݣويڤيتش و ترپيميروڤيتش المتنافسين. نافسات مملكة كرواتيا جارتهم جمهورية البندقية، و تقاتلت و تحالفت مع الامبراطورية البلغارية اللولة و دازت عليها فترات من التبعية للامبراطورية الكارولينجية و الامبراطورية البيزنطية. عتارف البابا يوحنا التامن ب الدوق برينيمير كملك مستقل ديال كرواتيا ف عام 879 ميلادية. المملكة. التاسيس. كرواتيا تطورات ل درجة مملكة ف جوايه عام 925. طوميسلاڤ كان اول حاكم كرواتي اللي عطاتو المستشارية ديال البابا لقب "الملك". و كيتݣال بلي طوميسلاڤ ولى ملك ف عام 925، ولايني هاد الادعاء ما يمكنش نتاكدو منو. حيت حتى واحد ما عارفش فوقاش و شكون اللي ردو ملك، و ماكاين حتى تاكيد بلي كان ملك اصلا. طوميسلاڤ تدكر كـ ملك ف وثائق محفوظين تنشرو ف "هيسطوريا سالونيتانا". و تدكر لمرة اللولة ف ملاحظة مسبقة ل توصيات مجلس الانقسام د عام 925، حيت تكتب بلي طوميسلاڤ هو الملك الحاكم ف مقاطعة الكروات و ف المناطق الدالماسية، ف الوقت اللي تطلق على الحاكم الكرواتي لقب الملك على حساب للقانون طناش من توصيات المجلس. تسمى طوميسلاڤ بـ"ملك الكرواتيين" ف واحد البرية صيفطها البابا يوحنا العاشر. واحد الكاهن سميتو ديكليا وضح تاريخ تعيين طوميسلاڤ ملك و حدد الفترة ديال الحكم ديالو ف 13 عام. التسجيلات و الوثائق اللي جات من بعد باللي الخلفاء ديال طوميسلاڤ سماو روسهوم ب سمية "الملك" ف القرن العاشر، واخا ما كايناش تسجيلات اللي كتبت ملكية طوميسلاڤ. ولايني كرواتيا ولات تحت الحكم ديالو وحدة من اقوى الممالك البلقانية. طوميسلاڤ كيتعتابر من فاميلة تريپيمير اللول، و واحد من ابرز الافراد من فاميلة ترپيميروڤيتش. طوميسلاڤ نجح ف توحيد كروات پانونيا و دالماسيا ما بين عوام 923 و 928، مع وجود دوق مستاقل لكل واحد منهم. تقدر تكون لاراضي ديال المملكة كانت شادة ݣاع تال دالماسيا، پانونيا، الشمال، و الغرب ديال البوسنة. واخا ما معروفش المجال الجغرافي الدقيق للمملكة ديال طوميسلاڤ. كانت كرواتيا ف داك الوقت كتكون من 11 مقاطعة و باناط وحيد. كل منطقة من هذه المناطق (المقاطعات و الباناطات) كانت عندها بلدة ملكية محصنة خاصة بها. دغيا دخلات كرواتيا ف صراع مع الامبراطورية البلغارية ف عهد سميون اللول (اللي كيتسمى حتى سيميون العظيم ف بلغاريا)، اللِّي كان بالفعل ف حرب مع البيزنطيين. طوميسلاڤ سنى اتفاقية مع الامبراطورية البيزنطية و هاد الاتفاقية خلات الامبراطور البيزنطي رومانوس اللول يعطي مكافاة ل طوميسلاڤ اللي هي يخليه يسيطر على المدون الساحلية ف ثيمة دالماسيا البيزنطية، زايدون عطاه حصة من الضرائب اللي كتجمع من هاد المدون الساحلية. كرواتيا ستقبلات الصرب المطردوين و حماتهم مع زعيمهم زاهاريا، بعد غزو سيميون ل امارة صربيا ف عام 924. حاول سيميون يهرس الاتفاق الكرواتي-البيزنطي فعام 926، و فرع الدفاعات الضعيفة ديال الدالماسيا البيزنطية، فاش صيفط دوق الوݣوبوتور مع جيش كبير لمحاربة طوميسلاڤ، لكن جيش سيميون نهازم ف معركة مرتفعات البوسنة. الجوج مندوبين ديال البابا يوحنا العاشر رجعو السلام بين كرواتيا و بلغاريا من بعد الوفاة ديال سيميون ف عام 927. يقدرو يكونو الجيش و البحرية الكرواتية كانو ف ديك الوقيتة كايتكونو من شي 100 الف وحدة ديال المشاة و 60 الف فارس و 80 ساݣينا (باطو د لحرب كبير) و 100 كوندورا (باطو د لحرب صغير) ولايني هاد لارقام كيتّعتابرو مبالغ فيهم.